alexandrainst/scandi-wiki huggingface dataset:
En Jægers Erindringer

En Jægers Erindringer er en novellesamling av Bernhard Herre som ble utgitt posthumt i 1850.

Åpningssetningen i en av novellene, Seterpiken og jegeren, er:
«Rødmusset, blaaøiet og hvidtandet ere de ægte Mærker paa de Nympher, som nu i Virkeligheden boe i vore grønne Skove, og disse ere Sæterpigerne. Naar den varme Junisol har smeltet Sneen af Aaserne, og det begynder at grønnes i Lierne, da viser der sig, — ikke smidige, lette, elastiske, slanke Skikkelser, — men unge, velskabte; rundformede, gjennemsunde, stærke Jenter, der paa sikre Fødder vove sig did, hvor kun Jægeren kan følge dem.»

Referanser

Eksterne lenker 

Bøker fra 1850
Norske noveller
Dan Mintz

Daniel Alexander «Dan» Mintz (født 25. september 1981 i Anchorage i Alaska) er en amerikansk komiker, manusforfatter og skuespiller.

Mintz fikk sin første skrivejobb for Comedy Centrals Crank Yankers, deretter arbeidet han på Last Call with Carson Daly. Han har også skrevet for The Andy Milonakis Show, Human Giant, Lucky Louie og Important Things with Demetri Martin.

Referanser

Eksterne lenker 
 
 
 Dan Mintz hos Comedy Central
 Interview with Dan Mintz at The Humourdor

Skuespillere fra USA
Komikere fra USA
Manusforfattere fra USA
Personer fra Anchorage
Fødsler i 1981
Sea Dart (missil)

Sea Dart (eller GWS30) er en britisk Luftvernmissil designet av Hawker Siddeley i 1963 og produsert av British Aerospace fra 1977. Den var standard luftvern for Sheffield-klassen (Type 42), Bristol-klassen (Type 82) og Invincible-klassen. Missilet så bruk under Falklandskrigen og skjøt ned 7 argentinske fly og et britisk helikopter.

Luftvernmissiler
BAE Systems
Nærøydalen

Nærøydalen er et dalføre i Vestland. Dalføret går omtrent fra Stalheim i Voss kommune til Nærøyfjorden med strandstedet Gudvangen i Aurland. I dalbunnen renner Nærøydalselvi som har tilførsel fra Stalheimsfossen, Sivlefossen og Jordalselvi. Stamveien mellom Oslo og Bergen, E16, går gjennom dalen. Fra Stalheim går gamlevegen Stalheimskleivi i 14 hårnålssvinger ned til dalen. I foten av Jordalsnuten er det gruver der det blir det brutt anortositt. Nærøydalen ligger i tilknytning til Nærøyfjorden landskapsvernområde og ble oppført på Unescos verdensarvliste som del av Vestnorsk fjordlandskap i 2005. Dalen fra Stalheim til Gudvangen ligger innenfor verdensarvområdet. På den legendariske skituren fra Bergen via Voss til Kristiania, tok Fridtjof Nansen seg ned fra Stalheim til Gudvangen for å ta båten til Lærdal.

Helland omtaler fjorden som «Nærødalen» eller «Nereimsdalen».

Nærøydalen i kunst

Galleri

Referanser 
 

Aurlands geografi
Daler i Vestland
Severdigheter i Vestland
Voss' geografi
Senere Zhao

Senere Zhào (tradisjonell kinesisk: 後趙; forenklet kinesisk: 后赵; hanyu pinyin: Hòuzhào) regnes som et av sekstenkongerikene i Kinas historie, grunnlagt av Shí-familien av jié-etnisiteten. Det eksisterte samtidig med  Jìn-dynastiet. Senere Zhào var det nest største riket etter Tidligere Qin, som under Fú Jiān samlet Nord-Kina.

Da Shi Le grunnla Hòuzhào var hovedstaden Xiangguo (襄國) i dagens Xintai, Hebei, men i 335 flyttet Shi Hu hovedstaden til Yèchéng (鄴城), i dag Handan i Hebei, hvor den var resten av rikets historie, med unntak av Shi Zhis kortvarige forsøk på å gjenopprette staten i Xiangguo.

Hòuzhàos herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Jenisejere
Kinesiske dynastier
Tidligere land i Asia
Stater og territorier etablert i 319
Stater og territorier opphørt på 300-tallet
Tidlige Liang

Tidligere Liáng (hanzi: 前涼; hanyu pinyin: Qiánliáng) regnes som et av sekstenkongerikene i Kinas historie, grunnlagt av Zhāng-familien av hànkinesisk etnisitet. Det eksisterte samtidig med  Jìn-dynastiet. Tidligere Liángs landområder inkluderte dagens Gansu og deler av Ningxia, Shǎnxī, Qinghai og Xinjiang.

Alle Tidligere Liángs herskere var formelt underlagt Jin-dynastiets styre, og dets herskere brukte tittelen hertug (公; gōng) av Xīping (西平), med unntak av Zhang Zuo, som utropte seg selv til konge (王; wáng). Også på andre tidspunkter holdt rikets herskere tittelen wáng da den ble pålagt dem av rikene Tidligere Liáng hadde underkastet seg, Han-Zhao, Senere Zhao og Tidligere Qin.

I 327 ble Gaochang-kommanderiet opprettet av Tidligere Liáng under Zhang Gui. Etter dette ble det opprettet en betydelig hànkinesisk bosetning der, og en stor del av befolkningen var etter hvert kinesere. I 338 erobret general Lu Guang regionen for Tidligere Qin.

Qiánliángs herskere

Litteratur 
 Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
 Albert E. Dien: Six Dynasties Civilization. Yale University Press, New Haven/London 2007.
 David A. Graff: Medieval Chinese warfare, 300–900. Routledge, London o. a. 2002

Kinesiske dynastier
Tidligere land i Asia
Stater og territorier etablert i 320
Stater og territorier opphørt på 300-tallet
Heronia labriaris

Heronia labriaris er en sommerfugl som hører til familien smygere (Hesperiidae). Den er den eneste kjente arten i sin slekt.

Utseende 
En middelsstor (vingespenn ca. 40 millimeter), brun smyger. Bakvingen er trukket ut til en kort stjert. Bakvingen har et par litt diffuse, oransje tverrbånd, begge vingepar har noen små, skinnende hvite flekker.

Utbredelse 
Arten er utbredt i regnskogsområdene i Brasil.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Eudaminae Mabille, 1877
 Slekten Heronia Mabille & Boullet, 1912
 Heronia labriaris (Butler, 1877)

Kilder 
 Brower, A.V.Z. og Warren, A. (2007) Heronia på Tree of life 
 Markku Savela's Lepidoptera and some other life forms: Sjekkliste over artene. Hentet 1.6. 2012.

Eksterne lenker 
 
 Butterflies of America - Heronia sp. 

Smygere
Sommerfugler formelt beskrevet i 1877
Dyr formelt beskrevet av Arthur Gardiner Butler
Chen Guangcheng

Chen Guangcheng (kinesisk: 陳光誠 / 陈光诚, pinyin: Chén Guāngchéng; født 12. november 1971 i Dongshigu i fylket Yinan i provinsen Shandong i Folkerepublikken Kina) er en kinesisk jurist og aktivist som arbeider for menneskerettigheter. 

Han ble blind i ung alder og var analfabet fram til 1994, men har deretter bedrevet selvstudier innen jus. Han har de facto fungert som advokat for kvinner som skal ha blitt utsatt for abortpress, tvangsabort eller tvangssterilisering.

Chen Guangcheng ble internasjonalt kjent i 2005 etter å ha organisert et gruppesøksmål mot byprefekturet Linyi i Shandong der man skal ha drevet gjennom den kinesiske ettbarnspolitikken med stor hensynsløshet. Dette førte til at  Chen ble satt i utenomrettslig husarrest fra september 2005 til mars 2006. Han ble deretter formelt anklaget og ble i august 2006 til fire års og tre måneders fengselsstraff. I september 2010 ble han løslatt, men havnet atter i husarrest.

I april 2012 klarte Chen å lure sine bevoktere, klatre over en høy mur, og den 22. april hadde han klart å komme seg til Beijing og tok tilflukt i USAs ambassade. Dette førte til en diplomatisk floke for de to landene. Etter en forståelse mellom USA og Kina kunne Chen, hans hustru og hans to barn den 19. mai 2012 forlate Beijing og fly til New York City.

Eksterne lenker 
 
 "How China Flouts Its Laws", op-ed by Chen Guangcheng in The New York Times, 29 May 2012
 ‘Pressure for Change is at the Grassroots’: An Interview with Chen Guangcheng', the New York Review of Books, 20 June 2012.
 United States Congress, House Committee on Foreign Affairs, Chen Guangcheng: His Case, Cause, Family, and Those Who are Helping Him: Hearing before the Subcommittee on Africa, Global Health, and Human Rights, 112th Congress, Second Session, 15 May 2012.

Personer fra Linyi
Kinesiske jurister
Fødsler i 1971
Hypocryptothrix teutas

Hypocryptothrix teutas er en sommerfugl som hører til familien smygere (Hesperiidae). Den er den eneste kjente arten i sin slekt.

Utseende 
En stor, kraftig smyger. Vingene er svarte med en blågrønn, metallisk glans, forvingen med en stor, hvit flekk.

Utbredelse 
Arten er utbredt i delstaten Amazonas i Brasil og i tilstøtende områder av Peru.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Eudaminae Mabille, 1877
 Slekten Hypocryptothrix Watson, 1893
 Hypocryptothrix teutas (Hewitson, 1876)

Kilder 
 Brower, A.V.Z. og Warren, A. (2007) Hypocryptothrix på Tree of life 
 Markku Savela's Lepidoptera and some other life forms: Sjekkliste over artene. Hentet 1.6. 2012.

Eksterne lenker 
 
 Butterflies of America - Hypocryptothrix sp. 

Smygere
Sommerfugler formelt beskrevet i 1876
Dyr formelt beskrevet av William Chapman Hewitson
Masuna

Masuna (levde rundt 508) var en berbisk konge av Garmul (dagens: Marokko og vestre Algerie). Han var beskrevet i en inskripsjon fra hans hovedstad Altava datert til 508 som konge av berbere og romere. Han hadde også mange andre romerske titler. 

 
Algeries historie
Personer fra provinsen Tlemcen
Garmul

Garmul eller Gharmul var et selvstendig kristent berberkongedømme i dagens Marokko og vestre Algerie, som eksisterte fra rundt år 500 til rundt 650. Hovedstaden var Altava. En av Gamruls kjente konger var kong Masuna. Han var beskrevet i en inskripsjon datert til 508 som konge av berbere og romere. Han hadde også mange andre romerske titler.

Tidligere land i Afrika
Dan Fogler

Daniel Kevin «Dan» Fogler (født 20. oktober 1976 i Brooklyn i New York) er en amerikansk skuespiller og komiker.

Dan Fogler er hittil i sin skuespillerkarriere best kjent for å spille i komedier. Han har vært med i filmer som Good Luck Chuck (2007), Balls of Fury (2007), Love Happens (2009) og Take Me Home Tonight (2011), samt at han har lånt bort stemmen til animasjonsfilmer som Horton hører en Hvem! (2008) og Kung Fu Panda (2008).

Fogler vant for øvrig en Tony Award i 2005 for sin innsats i musikalen The 25th Annual Putnam County Spelling Bee. Han er gift med Jodie Capes, som driver Capes Coaching, et firma som hjelper skuespillere og artister å komme igang med karrieren.

Utvalgt filmografi 
 2011 - Mars Needs Moms .... Gribble
 2011 - Take Me Home Tonight .... Barry Nathan
 2009 - Love Happens .... Lane
 2009 - Taking Woodstock .... Devon
 2009 - Fanboys .... Hutch
 2008 - Kung Fu Panda .... Zeng (stemme)
 2008 - Horton hører en Hvem! .... Councilman / Yummo Wickersham (stemme)
 2007 - Balls of Fury .... Randy Daytona
 2007 - Good Luck Chuck .... Stu
 2006 - School for Soundrels .... Zack
 2016 - Fabeldyr og hvor de er å finne ... Jacob Kowalski
 2018 - ''Fabeldyr: Grindelwalds forbrytelser ... Jacob Kowalski

Referanser

Eksterne lenker 
 

Skuespillere fra USA
Personer fra New York City
Michael Biehn

Michael Connell Biehn (født 31. juli 1956 i Anniston i Alabama) er en amerikansk skuespiller.

Michael Biehn fikk sitt store gjennombrudd i og er fremdeles best kjent fra James Camerons The Terminator (1984), hvor han portretterer hovedrollen Kyle Reese. Han er også med i to andre Cameron-filmer, Aliens (1986) og The Abyss (1989), hvor han nok en gang spiller hovedroller. Han har også vært med i andre kjente filmer, som Tombstone (1993), The Rock (1996) og Planet Terror (2007). Han har for øvrig en liten cameorolle i Director's Cut på DVD-utgivelsen av Terminator 2: Judgment Day (1991).

Han var også i diskusjoner om en rolle i Avatar (2009), enda en James Cameron-film, men Cameron følte at å ha både Biehn og Sigourney Weaver i filmen ville minne mange for mye om Aliens, hvor de to spilte hovedrollene.

Utvalgt filmografi 
 2019 - The Mandalorian .... Lang
 2015 - The Scorpion King 4: Quest for Power .... kong Yannick
 2011 - Take Me Home Tonight .... Bill Franklin
 2007 - Planet Terror .... Sheriff Hague
 2005 - Havoc .... Stuart Lang
 2000 - The Art of War .... Robert Bly
 1996 - The Rock .... Commander Charles Anderson
 1993 - Tombstone .... Johnny Ringo
 1990 - Navy Seals .... Lt. James Curran
 1989 - The Abyss .... Lt. Hiram Coffey
 1988 - Det syvende tegnet .... Russell Quinn
 1986 - Aliens .... Cpl. Dwayne Hicks
 1984 - The Terminator .... Kyle Reese

Referanser

Eksterne lenker 
 

Skuespillere fra USA
Personer fra Calhoun County i Alabama
Prylestraff

Prylestraff er straff i form av slag med stokk, tamp (tauende) eller spanskrør. Prylestraff anses i vår tid av de fleste som forkastelig og støtende for rettsfølelsen, og er etter hvert blitt avskaffet i de fleste land.

Ordet pryl betyr 'juling, bank, ris' og kommer av det tyske Prügel som betyr 'stokk, kjepp'.

Prylestraff i Norge
I norsk strafferett ble prylestraff overfor voksne avskaffet ved den tidligere straffelov av 20. aug. 1842 og overfor barn ved lov av 6. juni 1896. Som disiplinærstraff (refselse) ble prylestraff opprettholdt ved fengselsloven av 12. des. 1903 § 30 nr. 11 og falt først bort ved endringslov av juli 1933. Den hadde imidlertid da allerede i mange år vært ute av bruk. Prylestraff i skolen ble forbudt ved lov om høyere almenskoler av 10. mai 1935 og lovene om folkeskolen på landet og i kjøpstedene av 16. juli 1936, jfr. nå lov om grunnskolen av 13. juni 1969 § 16.

Se også
 Ferle
 Kakstrykning
 Spanking
 Spissrotgang
 Kroppslig avstraffelse
 Tukt
 Vold
 Prügelknabe (whipping boy)

Referanser

Straffemetoder
Tortur
Utdanningshistorie
Paracogia acanthopoda

Paracogia acanthopoda er en sommerfugl som hører til familien smygere (Hesperiidae). Den er den eneste kjente arten i sin slekt.

Utbredelse 
Arten er bare kjent fra Paraná-provinsen i Brasil.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Eudaminae Mabille, 1877
 Slekten Paracogia Mielke, 1977
 Paracogia acanthopoda Mielke, 1977

Kilder 
 Brower, A.V.Z. og Warren, A. (2007) Paracogia på Tree of life 
 Markku Savela's Lepidoptera and some other life forms: Sjekkliste over artene. Hentet 1.6. 2012.

Eksterne lenker 
 
 Butterflies of America - Paracogia sp. 

Smygere
Sommerfugler formelt beskrevet i 1977
Karl-Heinz Kurras

Karl-Heinz Kurras (født 1. desember 1927 i Barten, Øst-Preussen, død 16. desember 2014 i Berlin) var en politimann fra Vest-Berlin. Han var fra 1955 til tidligst 1967 uoffisiell medarbeider for Stasi i DDR og fra 1964 samtidig medlem av SPD og SED.

Kurras ble kjent for at han 2. juni 1967 med sitt tjenestevåpen skjøt Benno Ohnesorg, student ved FU-Berlin, i bakhodet slik at han døde. I den etterfølgende straffesaken ble Kurras frikjent. Drapet på Ohnesorg medførte en radikalisering av studentbevegelsen i Tyskland og Vest-Berlin.

Da det i mai 2009 ble kjent at Kurras hadde arbeidet for DDR, ble det innledet ny etterforskning med tanke på gjenopptakelse. Imidlertid medførte undersøkelsene ikke at det ble funnet bevis for noe drapsoppdrag fra DDR, og i november 2011 ble etterforskningen innstilt.

Referanser

Eksterne lenker 
 stern.de (tysk)  Besøkt 2. juni 2012

Tyske politifolk
Personer fra Kętrzyn fylke
Augur

Augur var en prest og embetsmann i den antikke verden, særlig i etruskernes områder og i Romerriket.

Augurkollegiet var en av de to viktigste av de religiøse kollegiene i Romerriket, (hvorav den andre var Pontifikalkollegiet). De to gjenværende kollegiene som kom etter dem i rang var quindecimviri sacris faciundis og epulones. Augurenes hovedoppgave var å fortolke fuglenes flukt — det vil si om de fløy i grupper eller alene, i hvilken retning de fløy og hvilke lyder de lagde. Dette ble kalt å ta auspicier. Augurens funksjon var å se på fuglenes flukt for ut fra dette å kunne ta vanskelige avgjørelser. Disse valgene vedrørte forhold som krig, handel og religion. De var en sentral del av det romerske samfunn offentlig, så vel som privat.

Referanser

Se også
Romersk religion

Romersk religion
Romerske embetstitler
Døds

Døds er en amatørsport som er en avart av stuping. Det skilles mellom klassisk døds og fristil døds. Et klassisk døds er hvor utøverne går ut i et horisontalt svev med armer og bein utstrakt i en x- formasjon til de treffer vannet, og fristil, hvor utøverne gjør forskjellige triks i svevet. Idretten er ikke registrert som en disiplin i Norges svømmeforbund. Det internasjonale dødseforbundet ble stiftet 7. mai 2011.

Historie
Sporten ble «funnet opp» sommeren 1972 i Frognerbadet av Erling Bruno Hovden, som var gitarist i Raga Rockers.

«VM i Døds» har vært arrangert som en uformell konkurranse i Frognerbadet siden 1998. De siste årene har arrangementet vært utsolgt med 3000 betalende tilskuere. I 2020 og 2021 ble VM arrangert på Filipstadkaia.

Verdensmestere menn 
2008 Christian Kjellman
2009 Fredrik Amundsen
2010 Vladimir Jevtic
2011 Thord Samuelsen
2012 Henning Marthinsen
2013 Filip Julius Devor
2014 Filip Julius Devor
2015 Filip Julius Devor
2016 Truls Torp
2017 Truls Torp
2018 Emil Lybekk
2019 Kim André Knutsen
2020 Emil Lybekk
2021 Kim-André Knutsen
2022 Leo Landrø

Verdensmestere kvinner 

 2018 Miriam Hamberg

 2019 Miriam Hamberg

 2020 Ingrid Eriksen Bru

 2021 Asbjørg Nesje
 2022 Asbjørg Nesje

Referanser

Eksterne lenker 
 

Stuping
Liverpool FC (kvinner)

Liverpool Football Club Women er et engelsk kvinnelag i fotball. De hører til i havnebyen Liverpool og er tilknyttet Liverpool FC. De spiller i FA Women's Super League i sesongen 2022/23, det høyeste nivået for kvinnefotball i England.

Historie 
Klubben ble grunnlagt i 1989 som Newton LFC. To år senere ble navnet endret til Knowsley United WFC, da de var en av klubbene som grunnla National Premier Division, organisert av Women's Football Association. Knowsley United kom til finalen i Premier League Cup i 1993, men ble slått av Arsenal på Wembley. I 1994 nådde klubben finalen i FA Women's Cup, men tapte 1–0 for Doncaster Belles på Glanford Park. Sommeren samme år ble klubben tilknyttet Liverpool FC, og fikk navnet Liverpool Ladies FC.

De spilte i National Premier League gjennom mesteparten av 1990-tallet, men på grunn av mangel på støtte og investeringer rykket de ned til Northern Division i 2000. I 2004 vant de Northern Division og rykket opp, men rykket ned igjen etter bare en sesong, etter å ha vunnet bare to kamper.

Som med herrelaget er Everton LFC deres hovedrivaler, men grunnet lagets nylige tilværelse på andre nivå har det ikke disse lokalderbyene vært spilt særlig ofte. Merseyside-derbyet ble dog gjenopplivet til sesongen 2007–08, etter at Liverpool igjen rykket opp fra Northern Division.

De overlevde sin første sesong tilbake i FA Women's Premier League National Division, men avsluttet tredje sist og manageren David Bradley fikk sparken etter sesongen. Klubben rykket ned til Northern Division igjen i 2009–10, men rykket opp på første forsøk, etter å ha tapt bare en kamp hele sesongen. Liverpool vant også FA Fair Play Award etter å ha spilt hele sesongen uten et eneste gult eller rødt kort.

Klubben var en av åtte som grunnla FA Women's Super League i april 2011. Klubben vant denne ligaen i 2013 og 2014. I sesongen 2015 spilte norske Ingrid Ryland og Line Smørsgård for klubben. De ble nummer 7 av 8 denne sesongen og rykket dermed ikke ned. De kom på 12.-plass av 12 lag i FA Women's Super League i sesongen 2019/20, det høyeste nivået for kvinnefotball i England, og spiller dermed i FA Women's Championship i sesongen 2020/21. De klarte ikke å rykke tilbake til Super League sesongen etter.

I juli 2018 skiftet klubben navn til Liverpool Football Club Women.

Spillerstall 
oppdatert 15. september 2022

Utlånte spillere

Referanser

Eksterne lenker 
 

Liverpool FC
Kvinnefotballag
Fotballag i England
Fotballag etablert i 1989
Nordlandsslekt

Nordlandsslekt er et begrep som viser til eldre slekter av borger- eller prestestand i Nordlandene, det vil si dagens Nordland og Troms, samt Finnmark. Disse slektene hørte til de ledende samfunnslag i landsdelen.

Forklaring av begrepet 
Det finnes ingen fastsatt måte å avgrense hvilke slekter som får kalles nordlandsslekt. Noen kjennetegn er at de kjennes fra århundrene før 1800-tallet, at de bodde på landet og hadde borgerlig levemåte og yrke, at de inngikk ekteskap med hverandre, at de bar faste slektsnavn, noe som de færreste nordlendinger hadde, og at de veldig ofte hadde røtter i utlandet, særlig i Danmark og Hertugdømmene.

Flere nordlandsslekter er til dels inngående skildret i nedtegnelser fra blant annet 1700- og 1800-tallet. Blant disse er reisebeskrivelser forfattet av Gustav Peter Blom, svenskene Johan Erik Forsström, Sven Nilsson og J.W. Zetterstedt, tyskeren Leopold von Buch og engelskmennene baronett Arthur de Capell Brooke og Frederick Metcalfe. Disse slektenes kultur, blant annet væremåte, selskapsliv og dans, skilte seg fra almuens.

Det heter seg at alle nordlandsslekter lar seg føre tilbake til adelsslekten Benkestok. Ikke alle, men likevel en lang rekke nordlandsslekter nedstammer kognatisk fra denne slekten. Blant de velkjente er slekten Ellingsen, hvis stamfar Elling Christophersen (1676–1730) var oldebarn av Margrethe Benkestok.

Til nordlandsslekter hører flere landskjente menn, blant andre handelsmann Erasmus B.K. Zahl, statsråd Sofus A.B. Arctander og statsråd Jakob M. Schøning.

Begrepets alder 
Begrepet er av eldre dager. Det er ofte benyttet i historisk og genealogisk litteratur på 1900-tallet. I sin bok Slægten Benkestok fra 1904 benyttet Wilhelmine Brandt ordet Nordlands-Familjer. Noen år etter utgivelsen av Slægten Benkestok omtalte S.H. Finne-Grønn denne boken som et genealogisk magasin for nordlandsslekter. Begrepet forekommer ellers blant annet i Jakob Schønings Nordlands-slegten Schøning i 360 aar (1928), Johan Hvedings Nordlandsslekten Hveding (1944), Nils Parelius' Nordlandsslekten Mentzonis opprinnelse (1956) og Gerd Fjellstads Fra adel til bumenn : Nordlandsslekter (1996).

Referanser 
<div class="references-small">

</div class="references-small">

Finnmarks historie
Nordlands historie
Troms' historie
Hubalhae

Hubalhae eller Senere Balhae var et koreansk kongedømme som ble etablert i 927 av kongefamilien Dae. Dette var første umiddelbare etterfølger av kongedømmet Balhae etter at dette falt for khitanske styrker i 926.

Senere Balhae kom til ved et forsøk fra Balhaes aristokrati på å få innsatt en ny konge og revitalisere staten. Flere i det erobrede Balhae gjorde opprør mot khitanerne og dette kom ut av kontroll for khitanernes marionettkongedømme Dongdan.

Historie
I 927 begynte khitanerne å jage og henrette medlemmer av Balhaes kongefamilie for å fjerne alle mulige tronfølgere. Men flere medlemmer av kongefamilien overlevde, blant de kronprins Dae Gwang-hyeon. Dae sørget for at flyktninger fra kongedømmet, i hovedsak med avstamning fra Goguryeo, ble sendt sørover til kongedømmet Goryeo der de ble tatt godt imot av kong Taejo. Dae-klanen slo seg sammen med opprørere vest for Yaluelva og etablerte «Senere Balhae» i Holanfestningen i 927.

I 935 tok general Yeol Manhwa kontrollen over det nye kongedømmet i et kupp, etter at Dae-familiens overhode og konge døde, og etablerte kongedømmet Jeong-anguk.

Kilder 
https://web.archive.org/web/20070930023847/http://mtcha.com.ne.kr/korea-term/goryo/term122-jungangug.htm

Tidligere land i Asia
Koreas historie
Mandsjuria
Etableringer i 927
Opphør i 936
900-tallet i Korea